Ericu950/Stoicheia-meter-silver huggingface dataset:
ὅτι γὰρ ἀνάγραπτον τὸ ἐν Χριστῷ γένος , καὶ ἐν μνήμῃ τῇ παρὰ Θεῷ , παραδείξειεν ἂν , οἶμαί που , τὸ ἀναγεγράφθαι σαφῶς , τὴν τῶν δικαίων ζωὴν , φημὶ δὴ τῶν ἀπὸ Σήθ 0 .
καὶ ὁ μὲν Ἐνὼς δεύτερος εὐθὺς ἐκ Κάϊν , πόλιν ἔσχεν ἐπώνυμον .
φρονοῦσι γὰρ μόνα τὰ ἐπὶ γῆς οἱ τάλανες Ἰουδαῖοι , τὴν τῶν πρωτοτόκων οὐκ εἰδότες ἐκκλησίαν , οὔ τε μὴν εἰς τὴν ἄνω σπεύδοντες πόλιν .
Εὐδοκιμεῖ δὲ λίαν ὁ ἀπὸ Σὴθ , τουτέστι , Ἐνώς .
ὀνομάζεται γὰρ ἤδη καὶ Θεός .
πεπλουτήκαμεν δὲ διὰ πίστεως τὴν ἐπὶ τῷδε δόξαν , οἱ Χριστῷ προσδεδραμηκότες , καὶ τῆς εἰς αὐτὸν ἐλπίδος , ἀπρὶξ ἡμμένοι .
προσθείην δ ἂν ἔτι καὶ ἑτέραν , οἷς ἔφην , ἐπιτήρησιν ἀναγκαίαν .
γενεαλογεῖν γὰρ εἴπερ ἕλοιτό τις τούς τε ἀπὸ Κάϊν καὶ Σὴθ , προαναθεὶς ἑκατέρου ῥίζαν ὥσπερ τινὰ τὸν Ἀδὰμ , ἕβδομον μὲν εὑρήσει Λάμεχ διὰ τοῦ Κάϊν ἐρχόμενον 0 ·
ἕβδομον δὲ αὐτὸν Ἐνὼχ διὰ τοῦ Σὴθ γεγονότα 0 .
ἔχει δὲ οὕτως ἡ ἐπ ἀμφοῖν τῶν γενητῶν ἀπαρίθμησις ·
ἀδὰμ , Κάϊν , Ἐνὼς , Γαϊδὰδ , Μαουΐας , Μαθουσάλα , Λάμεχ .
ἀδὰμ , Σὴθ , Ἐνὼς , Καϊὰν , Μαλελεὴλ , Ἰάρεδ , Ἐνώχ .
ἴδωμεν τοίνυν ἐν τίσιν ἑκάτερος .
ὁ μὲν γὰρ Λάμεχ ταῖς ἑαυτοῦ γυναιξὶν ἀνεκοινοῦτο , λέγων ·
ἀκούσατέ μου τῆς φωνῆς , γυναῖκες Λάμεχ , ἐνωτίσασθέ μου τοὺς λόγους ·
ὅτι ἄνδρα ἀπέκτεινα εἰς τραῦμα ἐμοὶ , καὶ νεανίσκον εἰς μώλωπά μοι , ὅτι ἑπτάκις ἐκδεδίκηται ἐκ Κάϊν 0 ·
ἐκ δὲ Λάμεχ ἑβδομηκοντάκις ἑπτά 0 ·
ὁ δὲ δίκαιος Ἐνὼχ πίστει μετετέθη τοῦ μὴ ἰδεῖν θάνατον , κατὰ τὴν τοῦ μακαρίου Παύλου φωνὴν , Καὶ οὐχ ηὑρίσκετο , διότι μετέθηκεν αὐτὸν ὁ Θεός .
ἐν ἐσχάτοις γὰρ καιροῖς καθ οὓς ὁ ἐν Χριστῷ πέφηνε σαββατισμὸς , περιδεὴς μὲν ὁ Ἰσραὴλ , καὶ εἰς τὸν τοῦ κολάζεσθαι φόβον ὁρᾶται πεσὼν , ὡς ἄνδρα ἀπεκτονὼς , καὶ ἐφ αἵματι λοιπὸν τῷ ἁγίῳ κρινόμενος 0 ·
πολὺ δὲ μειζόνως ἢ Κάϊν αὐτός 0 .
ὁ μὲν γὰρ εἰς ἕνα τῶν καθ ἡμᾶς πεπλημμεληκὼς , ἑπτὰ γέγονεν ἐκδικουμένοις ἔνοχος ·
ὁ δὲ εἰς αὐτὸν δὲ δεδυσσεβηκὼς τὸν Ἐμμανουὴλ , πολὺ δὴ μειζόνως εὐθύνεται .
ἐκδεδίκηται μὲν γὰρ ἐκ Κάϊν ἑπτάκις ·
ἐκ δὲ τοῦ Ἰσραὴλ ἑβδομηκοντάκις ἑπτά 0 .
ἕψεται γὰρ ἀναλόγως ταῖς δυσσεβείαις ἡ δίκη .
Οἱ δὲ ἐν Χριστῷ διὰ πίστεως εὐδοκιμήσαντες κατὰ τὸν τῆς ἐπιδημίας αὐτοῦ καιρὸν , οὐκ ἂν εὑρεθεῖεν ἔτι ζητοῦντος τοῦ Σατανᾶ .
μετατεθήσονται γὰρ παρὰ Θεοῦ πρὸς τὴν ἀσυγκρίτως ἀμείνονα καὶ εὐκλεεστέραν ζωὴν παρὰ Θεοῦ ἐκ θανάτου καὶ φθορᾶς εἰς μακραίονα βίον , ἀπὸ τοῦ φρονεῖν τὰ σαρκὸς , εἰς τὸ δρᾷν ἐθέλειν τὰ ἁνδανοῦντα Θεῷ , ἐξ ἀτιμίας εἰς δόξαν , ἐξ ἀσθενείας εἰς δύναμιν , ἐν Χριστῷ Ἰησοῦ τῷ Κυρίῳ ἡμῶν , δι οὗ καὶ μεθ οὗ τῷ Πατρὶ ἡ δόξα σὺν ἁγίῳ Πνεύματι , εἰς τοὺς αἰῶνας τῶν αἰώνων 0 .
νῶε γέγονεν ἀνὴρ ἀγαθὸς , καὶ φιλοθεΐας μὲν τῆς ἀνωτάτω γνήσιος ἐραστὴς , εὐδοκιμήσεως δὲ τῆς εἰς τοῦτο προτιθεὶς οὐδέν 0 .
ἐπειδὴ δὲ ἦν λαμπρὸς , καὶ περίοπτος , καὶ εὐκλεὴς ἄγαν , καὶ διαβόητος , τοῖς αὐχήμασιν εὖ μάλα κατεστεμμένος , εἰκότως ἐθαυμάζετο .
ἕρπει δὴ οὖν ἐπ αὐτὸν ὁ λόγος , καὶ τῆς διὰ Χριστοῦ σωτηρίας εἰκόνα καὶ τύπον ἀναθεὶς ὥσπερ τινὰ τὴν ἐπ αὐτῶν γενομένην οἰκονομίαν , ὀνήσειεν ἂν , ὥς γε οἶμαι , καὶ οὐ μετρίως τοὺς ἐντευξομένους .
φέρε δὴ οὖν ἕκαστα τῶν κατ αὐτὸν ὡς ἔνι διηγησώμεθα , τὸ τῆς ἱστορίας ἀπολεπτύνοντες πάχος , καὶ εἰς θεωρίαν τὴν πνευματικὴν μεταχρωννύντες ἀστείως τὰ ἐμφανῶς γεγονότα .
γεγένηται τοίνυν ἐξ Ἀδὰμ ὁ Σὴθ μετὰ τὴν Ἄβελ σφαγήν .
ἀπὸ δέ γε τοῦ Σὴθ ὁ Ἐνὼς , ὃς ἤλπισεν ἐπικαλεῖσθαι τὸ ὅνομα Κυρίου τοῦ Θεοῦ αὐτοῦ 0 .
κέκληται γὰρ παρὰ τοῖς τηνικάδε Θεὸς ὁ Ἐνώς .
ἐπειδὴ γὰρ ἐτεθήπεσαν τῆς ἐνούσης αὐτῷ δικαιοσύνης τὸ μέγεθος , Θεὸν ὠνόμαζον εὐθὺς , πρέπειν ὅτι μάλιστά γε τῇ τοῦ ἀνδρὸς ἀρετῇ τὴν ἐπωνυμίαν ἡγούμενοι .
ἀπὸ δὲ τοῦ Ἐνὼς , ἤτοι τοῦ ἐπίκλην Θεοῦ , γεγόνασιν ἕτεροι , μεθ οὓς καὶ Λάμεχ ὁ Νῶε πατὴρ , ὃς ἐπὶ τῇ τοῦ παιδὸς γενήσει , προφήτης εὐθὺς ἀναδείκνυται 0 ·
καθάπερ ἀμέλει καὶ Ζαχαρίας ἐπὶ τῷ μακαρίῳ Βαπτιστῇ 0 .
νῶε μὲν γὰρ ὁ Λάμεχ ὠνόμαζε τὸν υἱόν ·
ὅ ἐστιν ἀνάπαυσις , εἰ γλώσσῃ τῇ καθ  ἡμᾶς ἡ λέξις διερμηνεύοιτο .
ἀποδιδοὺς δὲ ὥσπερ τὴν αἰτίαν τῆς τοιᾶσδε κλήσεως ὁ Λάμεχ , Οὗτος , φησὶ , διαναπαύσει ἡμᾶς ἀπὸ τῶν ἔργων ἡμῶν , καὶ ἀπὸ τῆς γῆς ἧς κατηράσατο Κύριος ὁ Θεός 0 .
ἐπὶ λαμπραῖς οὖν οὕτω καὶ λιπαρωτάταις ἐλπίσιν , ἡ Νῶε γένεσις προανεφωνεῖτο τοῖς πάλαι .
καὶ ἦν δέκατος ἐξ Ἀδὰμ διὰ Σὴθ γενεαλογούμενος , μέχρις αὐτοῦ διήκοντος , τοῦ διακεκλῆσθαι δεῖν , πρὸς ἁπάντων Θεοὺς , τοὺς ἐξ Ἐνὼς γεγονότας τοῦ ἐπίκλην Θεοῦ .
ἀλλ  ἦν ὁ Νῶε , φησὶ , πεντακοσίων ἐτῶν , καὶ ἐγέννησε τρεῖς υἱοὺς , τὸν Σὴμ , τὸν Χὰμ , τὸν Ἰάφεθ .
καὶ ὁ μὲν Σὴμ τελειότης , ἤτοι φύτευμα μετονομάζοιτο ἂν ἐξ Ἑβραίων εἰς Ἑλλάδα φωνήν 0 ·
θερμασία δὲ ὁ Χάμ 0 ·
πλατυσμὸς δὲ ὁ Ἰάφεθ 0 .
Εἶτά φησι τὸ Γράμμα τὸ ἱερόν ·
ἐγένετο δὲ ἡνίκα ἤρξαντο οἱ ἄνθρωποι πολλοὶ γίνεσθαι ἐπὶ τῆς γῆς , καὶ θυγατέρες ἐγεννήθησαν αὐτοῖς .
ἰδόντες δὲ οἱ υἱοὶ τοῦ Θεοῦ τὰς θυγατέρας τῶν ἀνθρώπων , ὅτι καλαί εἰσιν , ἔλαβον ἑαυτοῖς γυναῖκας ἀπὸ πασῶν ὧν ἐξελέξαντο .
καὶ εἶπε Κύριος ὁ Θεός ·
Οὐ μὴ καταμείνῃ τὸ πνεῦμά μου ἐν τοῖς ἀνθρώποις τούτοις , εἰς τὸν αἰῶνα , διὰ τὸ εἶναι αὐτοὺς σάρκας .
ἔσονται δὲ αἱ ἡμέραι αὐτοῦ ρκ ἔτη .
Οἱ δὲ γίγαντες ἧσαν ἐπὶ τῆς γῆς , ἐν ταῖς ἡμέραις ἐκείναις .
καὶ μετ ἐκεῖνο ·
ὡς ἂν εἰσεπορεύοντο οἱ υἱοὶ τοῦ Θεοῦ πρὸς τὰς θυγατέρας τῶν ἀνθρώπων , καὶ ἐγέννησαν ἑαυτοῖς ·
ἐκεῖνοι ἦσαν οἱ γίγαντες οἱ ἀπ αἰῶνος οἱ ἄνθρωποι οἱ ὀνομαστοί .
ἐπειδὴ γὰρ εἰς πολλὴν ἤδη πληθὺν τὸ τῶν ἀνθρώπων ἐξετείνετο γένος , εἰς ἐπιθυμίαν ἐκτοπωτάτην γυναίων ἐκπεπτωκότες οἱ υἱοὶ , φησὶ , τοῦ Θεοῦ , ἔλαβον ἑαυτοῖς γυναῖκας ἀπὸ πασῶν ὧν ἐξελέξαντο .
Οἴδαμεν οὖν ὅτι τῶν ἀντιγράφων τινὰ περιέχει σαφῶς ·
ἰδόντες δὲ οἱ ἄγγελοι τοῦ Θεοῦ τὰς θυγατέρας τῶν ἀνθρώπων 0 .
Εἶτα περιτρέπουσί τινες τῆς φιλοσαρκίας τὰ ἐγκλήματα , καὶ τῆς οὕτω μυσαρωτάτης ἐπιθυμίας ἀνάπτουσι τὰς αἰτίας ὠλισθηκόσιν ἀγγέλοις , οἳ τὴν ἰδίαν ἀρχὴν οὐ τετηρήκασι , κατὰ τὸ γεγραμμένον .
ἐγὼ δὲ ὅτι πᾶν ἀῤῥώστημα νοῦ πρέποι ἂν ἐκείνοις , φαίην ἂν καὶ συνθήσομαι ·
τὸ δέ γε τοῦ εἰκότος λογισμοῦ τὴν ἐπὶ τῷ πράγματι πίστιν ὡς ἀπωτάτω φέρεσθαι συγχωρεῖν , εἴη ἂν , ὥς γέ μοι φαίνεται , τῶν ἀτοπωτάτων .
σκοπὸς γὰρ ἡμῖν τὴν ἐφ ἑκάστῳ τῶν γεγραμμένων ἀλήθειαν κατασκέπτεσθαι φιλεῖν , καὶ οὐχὶ δὴ πάντως τὰ τῆς τῶν δαιμόνων ἀγέλης ἐννοεῖν ἀῤῥωστήματα 0 .
μάλιστα μὲν γὰρ ἀεὶ τὰς ἐπιθυμίας ἑπομένας ὁρῶμεν τοῖς ἐν ἡμῖν αὐτοῖς καὶ ἐμφύτοις κινήμασιν .
ἢ γὰρ τὰ σαρ κὸς ἀγαπῶμεν πάθη , ἢ δι ὧν ἂν γένοιτο τὰ σαρκὸς , ταῦτα περὶ πλείστου ποιεῖν εἰθίσμεθα .
ἔξω δὲ νόμων τῶν φυσικῶν , οὐκ ἀποκομίζουσιν ἡμᾶς ἡδοναὶ , κατά γε τὸ αὐτῷ μοι καλῶς τε καὶ ἀληθῶς ἔχειν δοκοῦν .
Οἷον φέρε εἰπεῖν , βρῶσίς τε καὶ πόσις , καὶ ἡ γυναίων τυχὸν ὁμιλία φυσικὴ , σαρκὸς ἂν εἶεν ἔργα τε καὶ πάθη .
πλούτου δὲ αὖ καὶ δόξης ἐπιθυμίαι , ταῖς τῆς σαρκὸς ὑπηρετοῦσιν ἡδοναῖς , καὶ σχεδὸν ἄπαντα διὰ τούτων ἔρχεται τὰ ἐν κόσμῳ πάθη , κατὰ τὸ λεχθὲν τῷ σοφῷ μαθητῇ , ὅτι πᾶν τὸ ἐν κόσμῳ , ἡ ἐπιθυμία τῆς σαρκὸς καὶ ἡ ἐπιθυμία τῶν ὀφθαλμῶν , καὶ ἡ ἀλαζονεία τοῦ βίου 0 .
τῶν τοιούτων ἡμᾶς αἱ πικραὶ ἐπιθυμίαι καὶ δειναὶ , σαγηνεύουσιν εὐκόλως ἐπὶ τὸ φρονεῖν ἑλέσθαι καὶ δρᾷν τὰ τῆς σαρκός ·
τῶν γε μὴν ἔξω σώματος καὶ παρὰ φύσιν ἐρᾷν , οὐδεὶς ἀναπείσει λόγος .
Εἶτα πῶς οὐκ ἂν γένοιτο μωρίας ἐγγὺς τὸ σαρκικῶν ἐρᾶσθαι λέγειν τὰ σαρκὸς ἀνωτέρω καὶ ἐξεστηκότα πνεύματα ·
ποίαν εἰς τοῦτο κίνησιν ἔχοντα φυσικὴν , ἢ ποίου νόμου κατερεθίζοντος , καθάπερ ἀμέλει , καὶ ἡμᾶς αὐτοὺς εἴς γε τὸ χρῆναι διψᾷν τὰ τοιάδε τῶν παθῶν , ἄλλως τε 0 1 ;
μὴ γὰρ δὴ τυχὸν τῆς ἐπὶ τούτοις αἰτίας ἀπαλλάττομεν τῶν δαιμονίων τὸ στίφος .
ἀνόσιον γὰρ καὶ βέβηλον , καὶ εἰς πᾶν ὁτιοῦν τῶν ἐκτόπων εὐπετές 0 .
καὶ νοσείτω μετὰ τῶν ἄλλων , εἰ δοκεῖ , καὶ τὰς παρὰ φύσιν ἡδονάς .
ἀλλ ὅταν ἡ θεία λέγει Γραφὴ , ὡς συνῄεσαν μὲν τοῖς γυναίοις , τὰ δὲ ἔτεκε τοὺς καλουμένους γίγαντας ·
τουτ έστιν , ἐξαίσια τέρατα , πλὴν ἀνθρώπους λογικούς ·
τί δὴ ἄρα πρὸς τοῦτο διαλογίζεσθαι χρή ;
Οὐ γὰρ ἀπό γε πνευμάτων τῶν ἀπωτάτω σαρκὸς γένοιτ ἂν εἰς γύναιον ἀνθρώπου καταβολή .
Εἰκαιομυθοῦσι δέ τινες , καὶ κατασοφίζονται τὸ χρῆμα , πιθανοῖς ὡς οἴονται λογισμοῖς τὸ ἀδύνατον ὑποκλέπτοντες ·
γεγονότα γὰρ ἐν ἀνδράσι τὰ πονηρά φασι δαιμόνια , δι αὐτῶν εἰργάζετο τὰς τῶν σπερμάτων καταβολάς .
ἀκαλλῆ δὲ σφόδρα καὶ ἀμαθίας ἔμπλεων τὸν λόγον αὐτοῖς εὑρήσομεν .
ὃ γὰρ οὐκ εἴρηκεν ἡ θεία Γραφὴ , τίνα δὴ τρόπον παραδεξόμεθα , καὶ ἐν τοῖς ἀληθῶς ἔχουσι καταλογιούμεθα ;
Οὐκοῦν ἀναγνωσόμεθα μᾶλλον ·
ἐμπεδοῖ δὲ μᾶλλον ἡμῖν ὀρθῶς ἔχουσαν τὴν τοιάνδε γραφὴν , καὶ ἡ παρὰ τῶν ἑτέρων ἑρμηνευτῶν ἀπόδοσις .
ἀκύλας μὲν γάρ φησιν , Ἰδόντες δὲ οἱ υἱοὶ τῶν θεῶν τὰς θυγατέρας τῶν ἀνθρώπων 0 .
σύμμαχος δὲ αὖ ἀντὶ τοῦ , υἱοὶ τῶν θεῶν , ἐκδέδωκεν οἱ υἱοὶ τῶν δυναστευόντων 0 .
Υἱοὺς δὲ θεῶν καὶ μὴν καὶ δυναστευόντων τοὺς ἀπό γε τοῦ Σὴθ καὶ τοῦ Ἐνὼς ὠνόμαζον , διά τε τὴν ἐνοῦσαν αὐτοῖς ὁσιότητα καὶ φιλοθεΐαν , καὶ τὸ πάντων δύνασθαι καταθλεῖν τῶν ἀνθεστηκότων ·
ἐπαμύνοντός που κατὰ τὸ εἰκὸς τοῦ Θεοῦ , καὶ περιφανὲς ἀποφαίνοντος τὸ ἱερώτατόν τε καὶ ἅγιον γένος 0 ·
ὅπερ ἦν ἄμικτον τῷ ἑτέρῳ , τουτέστι , τοῖς ἀπὸ Κάϊν καὶ μὴν καὶ Λάμεχ ·
ὃς δὴ καὶ κατ ἴχνος ἱὼν τοῦ πατρὸς , γέγονε φονευτής ·
ὡμολόγει γὰρ , Ὅτι ἄνδρα ἀπέκτεινα εἰς τραῦμα ἐμοὶ , καὶ νεανίσκον εἰς μώλωπα ἐμοί 0 .
ἔως μὲν οὗν τὸ ἱερὸν γένος αὐτὸ καθ ἑαυτὸ καὶ ἀμιγὲς τοῦ χείρονος διετέλει , τῆς εἰς Θεὸν εὐσεβείας τὸ κάλλος ἀκραιφνὲς ἔτι καὶ ἀπαραποίητον ἐναστράπτον ἐν αὐτοῖς ἦν , καὶ ἀξιαγάστους ἐτίθει .
ἐπειδὴ δὲ παρώλισθον εἰς φιλοσαρκίας , καὶ γυναίων ὥραις ἐκσεσοβημένοι πρὸς ἀπόστασιν ἦσαν , Ἔλαβον γὰρ , φησὶν , ἀπὸ πασῶν ὧν ἐξελέξαντο ἐκ τῶν θυγατέρων τῶν ἀνθρώπων ·
τουτέστι , τῶν ἀπὸ Κάϊν 0 ·
καίτοι θεοὶ καὶ θεῶν υἱοὶ , καὶ δυναστευόντων ὀνομαζόμενοι , παρεκομίζοντο λοιπὸν πρὸς τὰ ἐκείνων ἔθη , καὶ εἰς αἰσχράν τε καὶ βέβηλον πολιτείαν καὶ ζωήν .
καὶ ἔτικτον μὲν αἱ γυναῖκες τέρατα .
παραχαράττοντος Θεοῦ καὶ αὐτὰ λοιπὸν τῶν ἀνθρωπίνων σωμάτων τὰ κάλλη , διὰ τὸ ἀκρατὲς εἰς ὀρέξεις πορνικὰς τῶν τηνικάδε 0 .
ἦσαν δὲ οἱ τικτόμενοι γίγαντες , τουτ έστιν , ἄγριοί τε καὶ εὐσθενεῖς , καὶ πολὺ παθόντες τὸ εἰδεχθὲς , καὶ τοῖς τῶν σωμάτων μεγέθεσι πλεονεκτοῦντες τῶν ἄλλων .
ἰστέον δὲ ὅτι τοὺς ἄγαν εὐρωστάτους , γίγαντας ἀποκαλεῖν κατείθισταί πως τῆς θεοπνεύστου Γραφῆς ὁ λόγος 0 .
καὶ γοῦν ἔφη περί τε Περσῶν καὶ Μήδων διὰ φωνῆς προφητῶν ·
προσκεισόμεθα δὲ οὐδαμῶς ταῖς Ἑλλήνων ψευδοεπίαις .
Εἰώθασι γὰρ οἱ παρ  αὐτοῖς λογάδες , ποιηταὶ δὲ μάλιστα , κατὰ τὸ αὐτοῖς εὖ ἔχειν δοκοῦν , τὰς τῶν πραγμάτων ἀφηγεῖσθαί τε καὶ διαπλάττειν φύσεις ·
αἴρειν τε ὑψοῦ τὰ μικρὰ καὶ κατεῤῥιμμένα , καὶ ταῖς ἅγαν ψευδομυθίαις κατασεμνύνειν οἴεσθαι δεῖν , κ ἂν εἰ πολὺ τοῦ πρέποντος ἐξοίχοιτο τὸ διήγημα .
ὧν ὁ μὲν τὴν Σικελίαν ὅλην ὑφ ἑνὸς τῶν γιγάντων ἀνεῤῥίφθαι φησὶ εἰς τὸν οὐρανὸν , ὁ δὲ καὶ ἔτι μεῖζόν τε καὶ ἀπηχέστερον ἐφ ἑτέρῳ ψεύδεται .
γεγόνασι μὲν γὰρ , ὡς ἔφην , δεινοὶ μὲν ἰδεῖν , ἄπλετοι δὲ εἰς ἀλκὴν σκληροὶ καὶ δυσάντητοι , καὶ ταῖς τῶν σωμάτων ὑπεροχαῖς , βραχὺ κατὰ τὸ εἰκὸς τῶν ἄλλων ὑπεραιρόμενοι , πλὴν οὐ , καθάπερ οἱ τὰ ἐπ αὐτοῖς μυθοπλαστεῖν εἰωθότες , καὶ αὐτῶν ἥπτοντο νεφῶν 0 .
μεμιγμένων τοιγαροῦν ἀλλήλοις τῶν γενῶν , καὶ πάντων ἀπονενευκότων εἰς ἀχάλινον ἁμαρτίαν 0 ·
Εἶδε , φησὶ , Κύριος ὁ Θεὸς , ὅτι ἐπληθύνθησαν αἱ κακίαι τῶν ἀνθρώπων ἐπὶ τῆς γῆς , καὶ πᾶς τις διανοεῖται ἐν τῇ καρδίᾳ αὐτοῦ ἐπιμελῶς πονηρὰ πάσας τὰς ἡμέρας , καὶ ἐνεθυμήθη ὁ Θεὸς , ἤτοι μετεμελήθη ·
καὶ καθ ἑτέραν δὲ ἔκδοσιν , τὴν Ἀκύλου φημὶ , Ὅτι ἐποίησε τὸν ἄνθρωπον ἐπὶ τῆς γῆς , καὶ διενοήθη , καὶ εἶπεν ·
ἀπαλείψω τὸν ἄνθρωπον ὃν ἐποίησα ἀπὸ προσώπου τῆς γῆς ·
ἀπὸ ἀνθρώπου ἕως κτήνους , καὶ ἀπὸ τῶν ἑρπετῶν ἕως τῶν πετεινῶν τοῦ οὐρανοῦ 0 1 ·
ὅτι ἐνεθυμήθην ὅτι ἐποίησα αὐτούς .
νῶε δὲ εὗρε χάριν ἐνώπιον Κυρίου τοῦ Θεοῦ .
συνίης ὅτι κατὰ παντὸς ἀνθρώπου βούλεται τὴν ἀπάλειψιν .
ἐπειδὴ δὲ τοῖς τῆς εὐσεβείας τρόποις ὁ Νῶε κατεκαλλύνετο , δυσωπεῖται μόνον ·
καὶ οὐ συνδιόλλυσι τοῖς ἑτέροις αὐτὸν , ἀνασώζει δὲ πανοικί .
καὶ δή φησιν πρὸς αὐτόν ·
καιρὸς παντὸς ἀνθρώπου ἥκει ἐναντίον ἐμοῦ , ὅτι ἐπλήσθη ἡ γῆ ἀδικίας ἀπ αὐτῶν , καὶ ἰδοὺ ἐγὼ καταφθείρω αὐτοὺς , καὶ τὴν γῆν .
ποίησον οὖν σεαυτῷ κιβωτὸν ἐκ ξύλων τετραγώνων ·
νοσσιὰς ποιήσεις κατὰ τὴν κιβωτὸν , καὶ ἀσφαλτώσεις αὐτὴν ἔσωθέν τε καὶ ἔξωθεν , τῇ ἀσφάλτῳ .
καὶ οὕτω ποιήσεις τὴν κιβωτόν ·
τριακοσίων πήχεων τὸ μῆκος τῆς κιβωτοῦ , καὶ πεντήκοντα πήχεων τὸ πλάτος , καὶ τριάκοντα πήχεων τὸ ὕψος αὐτῆς 0 1 .
ἐπισυνάγων ποιήσεις τὴν κιβωτὸν , καὶ εἰς πῆχυν συντελέσεις αὐτὴν ἄνωθεν .
καὶ μεθ ἕτερα πάλιν 0 ·
Εἰσελεύσῃ δὲ εἰς τὴν κιβωτὸν σὺ καὶ οἱ υἱοί σου , καὶ ἡ γυνή σου , φησὶν , καὶ αἱ γυναῖκες τῶν υἱῶν σου μετὰ σοῦ , καὶ ἀπὸ πάντων τῶν θηρίων καὶ ἀπὸ πάντων τῶν κτηνῶν , καὶ ἀπὸ πάσης σαρκὸς δύο δύο 0 .
ἀπὸ πάντων εἰσάξεις εἰς τὴν κιβωτὸν , ἵνα τρέφῃς μετὰ σεαυτοῦ ·
ἄρσεν καὶ θῆλυ ἔσονται ἀπὸ τῶν πετεινῶν πάντων κατὰ γένος ·
καὶ ἀπὸ τῶν κτηνῶν κατὰ γένος , καὶ ἀπὸ πάντων τῶν ἑρπετῶν τῶν ἑρπόντων ἐπὶ τῆς γῆς , κατὰ γένος αὐτῶν δύο δύο 0 1 .
ἀπὸ πάντων εἰσελεύσονται πρὸς σὲ τρέφεσθαι μετὰ σοῦ , ἄρσεν καὶ θῆλυ .
καὶ ἀπὸ μὲν τῶν καθαρῶν , ἑπτὰ ἑπτὰ συλλέξεις , φησί ·
δύο δὲ αὖ ἐκ τῶν ἀκαθάρτων 0 .
τούτων τοιγαροῦν ἁπάντων ἐκπεπερασμένων , καθάπερ προσέταξεν ὁ τῶν ὅλων Θεὸς , κατεπνίγετο μὲν πᾶσα σάρξ ·
ὅλην ἐπικλυζόντων τὴν ὑπουράνιον ὑετῶν καὶ χαλάζης , καὶ ῥαγδαιοτάτης ὑδάτων καταφορᾶς τῆς ἄνωθεν καὶ ἐξ οὐρανοῦ 0 ·
ἐπενήχετο δὲ ἡ κιβωτὸς φόρτον ἔχουσα δικαίων ψυχάς .
ἀλλὰ βραχὺ τῶν ὑδάτων ὑφιζηκότων , Ἐκάθισε , φησὶν , ἡ κιβωτὸς ἐπὶ τὰ ὄρη τὰ Ἀραράτ ·
καὶ ἀνοίξας ὁ Νῶε τὴν θύραν τῆς κιβωτοῦ , πέμπει τὸν κόρακα ἰδεῖν εἰ κεκόπακε τὸ ὕδωρ ἀπὸ προσώπου τῆς γῆς ·
ὁ δὲ οὐχ ὑπέστρεψεν .
Εἶτα μετ  ἐκεῖνον ἠφίει περιστερὰν , καὶ οὐχ εὑροῦσα , φησὶν , ἡ περιστερὰ ἀνάπαυσιν τοῖς ποσὶν αὐτῆς , ὑπέστρεψε πρὸς αὐτὸν εἰς τὴν κιβωτόν ·
ὅτι ὕδωρ ἦν ἐπὶ πᾶν τὸ πρόσωπον τῆς γῆς 0 .
καὶ ἐκτείνας Νῶε τὴν χεῖρα αὐτοῦ , ἔλαβεν αὐτὴν , καὶ εἰσήγαγεν αὐτὴν πρὸς ἑαυτὸν εἰς τὴν κιβωτόν .
ἐξεπέμπετο δὲ καὶ δευτέρα μεθ ἡμέρας ἑπτὰ , καὶ ὑπενόστησε πρὸς ἑσπέραν , κάρφος ἐλαίας ἔχουσα ἐν τῷ στόματι αὐτῆς ·
καὶ τρίτην ἠφίει πάλιν μεθ ἡμέρας ἑπτὰ , ἡ δὲ οὐ προσέθετο , φησὶ , τοῦ ἐπιστρέψαι πρὸς αὐτὸν ἔτι .
συνῆκε δὲ οὕτω λοιπὸν ὡς κατεπόθη μὲν ἅπαν ἐκ τῆς γῆς τὸ ὕδωρ .
ὤφθη δὲ πάλιν ἡ ξηρὰ καὶ τὰ ἐν αὐτῇ .
ἐπειδὴ δὲ ὁμοῦ τοῖς ἰδίοις τέκνοις , καὶ ἅπασι τοῖς συνειλεγμένοις ἐξέτορέ τε λοιπὸν καὶ τῶν ὑδάτων ἀπηλλαγμένην τὴν γῆν ἐθεάσατο , θυσιαστήριον εὐθὺς ἀνεδείματο ·
καὶ ὁλοκαυτοῦν ἐσπούδαζε τὰ καθαρὰ καὶ ἀβέβηλα τῶν κτηνῶν καὶ τῶν πετεινῶν ·
ἀνατιθεὶς , οἶμαί που , τὰ χαριστήρια τῷ διασώσαντι Θεῷ 0 .
Οὗ γεγονότος , Ὠσφράνθη , φησὶ , Κύριος ὁ Θεὸς ὀσμὴν εὐωδίας , καὶ εἶπε Κύριος ὁ Θεὸς διανοηθείς ·
Οὐ μὴ προσθήσω ἔτι τοῦ καταράσασθαι τὴν γῆν διὰ τὰ ἔργα τῶν ἀνθρώπων ·
ὅτι ἔγκειται ἡ διάνοια ἀνθρώπου ἐπιμελῶς ἐπὶ τὰ πονηρὰ ἐκ νεότητος αὐτοῦ 0 .
Οὐ προσθήσω οὖν ἔτι πατάξαι πᾶσαν σάρκα ζῶσαν , καθὼς ἐποίησα , πάσας τὰς ἡμέρας τῆς γῆς , σπέρμα καὶ θερισμὸς , ψύχος καὶ καῦμα , θέρος καὶ ἔαρ , ἡμέραν καὶ νύκτα οὐ καταπαύσουσι .
καὶ πρὸς τούτοις , Ἔτι καὶ εὐλόγησε , φησὶ , Κύριος ὁ Θεὸς τὸν Νῶε καὶ τοὺς υἱοὺς αὐτοῦ , καὶ εἶπεν αὐτοῖς ·
Αὐξάνεσθε καὶ πληθύνεσθε , καὶ πληρώσατε τὴν γῆν , καὶ κατακυριεύσατε αὐτῆς .
καὶ ὁ φόβος ὑμῶν καὶ ὁ τρόμος ὑμῶν ἔσται ἐπὶ πᾶσι τοῖς θηρίοις τῆς γῆς , καὶ ἐπὶ πᾶσι τοῖς κτήνεσι , καὶ ἐπὶ πάντα τὰ ὄρνεα τοῦ οὐρανοῦ , καὶ ἐπὶ πάντα τὰ κινούμενα ἐπὶ τῆς γῆς , καὶ ἐπὶ πάντας τοὺς ἰχθύας τῆς θαλάσσης , ὑπὸ χεῖρας ὑμῖν δέδωκα .
ἀφιγμένου δὲ ἤδη πρὸς τοῦτο ἡμῖν τοῦ λόγου , ὡς ἐν ἀφηγήσει λοιπὸν τῇ κατὰ τὸ γράμμα καὶ ἱστορικῶς , ἐνδεῖ , ὥς γε οἶμαι , παντελῶς οὐδέν 0 .
φέρε δὴ οὖν κατ ἴχνος τῶν εἰρημένων τὴν ἔσω κεκρυμμένην διακομίζοντες θεωρίαν , τὸ Χριστοῦ μυστήριον διαπλάττωμεν , καὶ τῆς δι αὐτοῦ σωτηρίας εἰκόνα δεικνύωμεν Νῶέ τε αὐτὸν , καὶ τὴν ἐπὶ τῇ κιβωτῷ σοφὴν καὶ ἀπόῤῥητον οἰκονομίαν .
γεγέννηται τοίνυν Νῶε διὰ Λάμεχ , οὐχὶ τοῦ προπεφονευκότος ἄνδρα καὶ νεανίσκον , ἀλλ ἐξ ὁμωνύμου τοῦ διὰ Σήθ .
ἀνέφυ δὲ καὶ ὁ Κύριος ἡμῶν Ἰησοῦς Χριστὸς ἐξ Ἰσραὴλ , ἁγίου μὲν διὰ τοὺς πατέρας ·
ἐξ ὁμοτροποῦντος δὲ λαοῦ τοῦ Λάμεχ καὶ ὁμογνωμονοῦντος τῷ φονευτῇ 0 ·
ὁμωνύμου τε ἤδη καθὸ φονευτῇ 0 1 .
Εἴρηται δέ που πρὸς Ἰουδαίους ·
τίνα τῶν προφητῶν οὐκ ἀπέκτειναν οἱ πατέρες ὑμῶν ;
καὶ παρὰ Χριστοῦ 0 ·
καὶ ὑμεῖς ἀναπληρώσατε τὸ μέτρον τῶν πατέρων ὑμῶν .
καὶ μὴν καὶ διὰ φωνῆς Ἡσαΐου φησίν ·
ὅταν τὰς χεῖρας ἐκτείνητε πρὸς μὲ , ἀποστρέψω τοὺς ὀφθαλμούς μου ἀφ ὑμῶν ·
καὶ ἐὰν πληθύνητε τὴν δέησιν , οὐκ εἰσακούσομαι ὑμῶν ·
καὶ ἑνδέκατος μὲν ἐξ Ἀδὰμ ὁ Νῶε 0 ·
χριστὸς δὲ δὴ πάλιν ὡς ἐν ἐσχάτῳ τε καὶ ἑνδεκάτῳ καιρῷ γεγέννηται κατὰ σάρκα , καὶ τῆς ἐφ ἡμῖν οἰκονομίας ἄρχεται .
τοῦτο δ ἂν μάθοις ὧδέ τε ἔχειν καὶ ἀληθὲς , ὅτι πάντη τε καὶ πάντως ἐρεῖς , ἀπό γε τῶν ἱερῶν Γραμμάτων ἀναπεπεισμένος .
ὁ γάρ τοι τοὺς ἐργάτας εἰς τὸν ἀμπελῶνα μισθούμενος ἐν ὥρᾳ τῇ ἑνδεκάτῃ προσπεφώνηκέ τισιν ·
οὗτοι δ ἂν εἶεν οἱ ἐξ ἐθνῶν , Τί ἑστήκατε ὧδε ὅλην τὴν ἡμέραν ἀργοί ;
τῶν δὲ ἀναφανδὸν εἰρηκότων , ὅτι Οὐδεὶς ἡμᾶς ἐμισθώσατο 0 ·
κέκληκε γὰρ οὐδεὶς πρὸ τῆς τοῦ Σωτῆρος ἡμῶν ἐπιδημίας εἰς θεογνωσίαν τὰ ἔθνη ·
χρηστῶς καὶ φιλοικτιρμόνως , Ὑπάγετε καὶ ὑμεῖς , φησὶν , εἰς τὸν ἀμπελῶνα , καὶ ὃ ἐὰν ᾖ δίκαιον , δώσω ὑμῖν .
καὶ ὁ διὰ Μωσέως νόμος τὴν τοῦ προβάτου σφαγὴν ἀναμέσον τῶν ἑσπερινῶν , πρὸς ἑσπέραν τε καὶ ὑπὸ λύχνους ἤδη τελεῖσθαι προστέταχεν .
Οἱονεὶ γάρ πως ἐπ αὐταῖς ἤδη δυσμαῖς ἥκοντος τοῦ καιροῦ , μονονουχὶ δὲ καὶ συστελλομένου λοιπὸν τοῦ παρόντος αἰῶνος , γέγονεν ἄνθρωπος ὁ Μονογενὴς τοῦ Θεοῦ Λόγος , καὶ τὴν ὑπὲρ πάντων ἀνέτλη σφαγὴν , ποινῆς καὶ δίκης ἐλευθερῶν , καὶ παντὸς τοῦ τοιοῦδε δείματος ἀπωτάτω τιθεὶς τοὺς πεπιστευκότας .
Αὐτὸς γάρ ἐστιν ὁ κατὰ ἀλήθειαν Νῶε , τουτ έστιν , ἡ δικαιοσύνη καὶ ἡ ἀνάπαυσις ·
ἑρμηνεύεται γὰρ ὧδε τὸ ὄνομα .
δεδικαιώμεθα γὰρ , κατὰ τὰς Γραφὰς , οὐκ ἐξ ἔργων δικαιοσύνης , ὧν ἐποιήσαμεν ἡμεῖς , ἀλλὰ κατὰ τὸ πολὺ αὐτοῦ ἔλεος .
γέγονε τοίνυν ἡμῖν τοῖς πεπιστευκόσι δικαιοσύνη Χριστὸς , καὶ μὴν καὶ ἀνάπαυσις , εἴπερ ἐστὶν ἀληθὲς .
ὡς μεμαλάκισται μὲν αὐτὸς διὰ τὰς ἀνομίας ἡμῶν , καὶ διὰ τὰς ἁμαρτίας ἡμῶν παρεδόθη , καὶ τῷ μώλωπι αὐτοῦ ἡμεῖς ἰάθημεν .
καὶ , Κύριος παρέδωκεν αὐτὸν ταῖς ἁμαρτίαις ἡμῶν , κατὰ τὴν τοῦ προφήτου φωνήν .
χριστοῦ οὖν παθόντος ὑπὲρ ἡμῶν σαρκὶ , μακάριοι καὶ ἀξιοζήλωτοι Καὶ τί γάρ 0 ;
οὐχὶ τῶν τοιῶνδε μετακεκλήμεθα , καὶ τῶν οὐρανίων χαρισμάτων κατατρυφῶμεν , καὶ καταπλουτοῦμεν τὴν μέθεξιν , καὶ τὸ δυσαχθὲς τῆς ἁμαρτίας ἀποβαλόντες φορτίον , ἀνιέμεθα λοιπὸν εἰς εὐημερίαν πνευματικήν ;
ἐκάλει γὰρ ἡμᾶς εἰς τοῦτο λέγων αὐτός ·
δεῦτε πρὸς μὲ , πάντες οἱ κοπιῶντες καὶ πεφορτισμένοι , κ ἀγὼ ἀναπαύσω ὑμᾶς .
ἄρατε τὸν ζυγόν μου ἐφ ὑμᾶς , καὶ μάθετε ἀπ ἐμοῦ ὅτι πρᾶός εἰμι καὶ ταπεινὸς τῇ καρδίᾳ , καὶ εὑρήσετε ἀνάπαυσιν ταῖς ψυχαῖς ὑμῶν .
ὅτι γὰρ ἔμελλεν ἀναπαῦσαι ἡμᾶς ὁ Χριστὸς , καὶ ὁ ἀρχάγγελος Γαβριὴλ προανεφώνει τῇ ἁγίᾳ Παρθένῳ λέγων ·
μὴ φοβοῦ , Μαριάμ ·
εὗρες γὰρ χάριν παρὰ τῷ Θεῷ ·
καὶ ἰδοὺ συλλήψῃ ἐν γαστρὶ , καὶ τέξεις υἱόν ·
καὶ καλέσεις τὸ ὄνομα αὐτοῦ Ἰησοῦν ·
καὶ μὴν καὶ οἱ θεσπέσιοι προφῆται τὴν δ αὐτοῦ γενησομένην ἀνάπαυσιν προαναφωνεῖν ἐσπούδαζον .
ὁ μὲν γὰρ ἔφασκε ·
θάρσει , Σιὼν , μὴ παρείσθωσαν αἱ χεῖρές σου , Κύριος ὁ Θεός σου ἐν σοὶ δυνατὸς , σώσει σε , καὶ ἀνακαινιεῖ σε ἐν τῇ ἀγαπήσει αὐτοῦ .
ἡσαΐας δὲ αὖ μονονουχὶ καὶ ἐν ὄψει λοιπὸν ἐποιεῖτο λέγων ·
ἰσχύσατε , χεῖρες ἀνειμέναι , καὶ γόνατα παραλελυμένα , παρακαλέσατε , οἱ ὀλιγόψυχοι τῇ διανοίᾳ , ἰσχύσατε , μὴ φοβεῖσθε .
ἰδοὺ ὁ Θεὸς ἡμῶν 0 .
ἰδοὺ Κύριος μετὰ ἰσχύος ἔρχεται , καὶ ὁ βραχίων μετὰ κυρείας 0 .
ὡς ὁ ποιμὴν ποιμανεῖ τὸ ποίμνιον αὐτοῦ , καὶ τῷ βραχίονι αὐτοῦ συνάξει ἄρνας , καὶ τὰς ἐν γαστρὶ ἐχούσας παρακαλέσει .
γέγονε τοίνυν ἡμῖν δικαιοσύνη τε καὶ ἀνάπαυσις ὁ Χριστός ·
σέσωκε δὲ ἡμᾶς καὶ ἀπὸ τῆς γῆς ἧς κατηράσατο Κύριος ὁ Θεός .
ταυτὶ γὰρ ἡμῖν ἐπὶ Νῶε προφητεύων ἔφασκεν ὁ Λάμεχ .
ἔστι δὲ οὐκ ἀμφίλογον ὅτι τῆς ἐν Ἀδὰμ παραβάσεως τὰ ἐγκλήματα , λέλυται πάλιν ἐν Χριστῷ .
γέγονε γὰρ ὑπὲρ ἡμῶν κατάρα , κατὰ τὸ γεγραμμένον , τῆς ἀρχαίας ἀρᾶς ἀπαλλάττων τὴν γῆν .
δι αὐτοῦ γὰρ ἅπαντα πρὸς τὸ ἐν ἀρχαῖς ἀνακεφαλαιοῦσθαί φαμεν τὸν Πατέρα καὶ Θεόν ·
καὶ τὰ μὲν ἀρχαῖα παρῆλθε , γέγονε δὲ τὰ πάντα καινὰ , καὶ εἴ τις ἐν Χριστῷ καινὴ κτίσις 0 1 .
Εἴπερ ἐστὶ δεύτερος Ἀδὰμ δι ὑπακοῆς ἀνατρέπων τὸ τοῦ πρωτοπλάστου κατηγόρημα 0 ·
φημὶ δὴ τὴν ἐν ἀρχαῖς παραίτησιν γεγενημένην παρακοήν .
ὧδε φρονεῖν ἐδόκει καὶ τῷ θεσπεσίῳ Παύλῳ .
γράφει γὰρ οὕτως ·
ὥσπερ γὰρ διὰ τῆς παρακοῆς τοῦ ἑνὸς ἀνθρώπου ἁμαρτωλοὶ κατεστάθησαν , οὕτω καὶ διὰ τῆς ὑπακοῆς τοῦ ἑνὸς , δίκαιοι κατασταθήσονται πολλοί .
γέγονε δὲ ὁ Χριστὸς ὑπήκοος τῷ Πατρὶ μέχρι θανάτου , θανάτου δὲ σταυροῦ .
ὥσπερ οὖν ἐπάρατος ἦν ἡ γῆ διὰ τὴν ἐν ἀρχαῖς παράβασιν ἐν Ἀδὰμ , οὕτω γέγονεν εὐλογημένη διὰ τὴν ὑπακοὴν τοῦ Χριστοῦ .
ἐλυτρώσατο δὲ καὶ ἑτέρως ἡμᾶς ἀπὸ τῆς γῆς ἐπαράτου γεγενημένης .
καινοὺς γὰρ οὐρανοὺς , καὶ καινὴν γῆν , κατὰ τὰ ἐπαγγέλματα αὐτοῦ , προσδοκῶμεν , καθὰ καὶ ὁ σοφὸς τοῦ Σωτῆρος εἴρηκε μαθητής .
ἐνεκαίνισε δὲ ἡμῖν καὶ τὴν εἰς τὰ ἄνω τε καὶ εἰς οὐρανοὺς ἀναφοίτησιν ·
καὶ πρόδρομος ὑπὲρ ἡμῶν εἰς τὴν ἁγίαν εἰσέφρησε γῆν ·
ἣν κληρονομήσειν ἔφασκε τοὺς πραεῖς , τουτέστι , τοὺς τοῖς εὐαγγελικοῖς μαθήμασιν εἰς πραότητα παιδαγωγουμένους .
Εἴπερ ὁ μὲν νόμος , ὀφθαλμὸν ἀντὶ ὀφθαλμοῦ , καὶ ὀδόντα ἀντὶ ὀδόντος , τραῦμά τε ἀντὶ τραύματος , ἀντεπάγεσθαι δεῖν τοῖς ἀδικοῦσιν ἐκέλευσεν 0 .
ἡμῖν δὲ Χριστὸς , Τῷ παίοντί σε , φησὶν , εἰς τὴν δεξιὰν σιαγόνα , στρέψον αὐτῷ καὶ τὴν ἄλλην .
νῶε τοίνυν γέγονεν ἑνδέκατος ἐξ Ἀδὰμ διά τε Σὴθ καὶ Ἐνὼς , Ὃς ἤλπισεν ἐπικαλεῖσθαι τὸ ὄνομα Κυρίου τοῦ Θεοῦ αὐτοῦ , διὰ πλείστην ὁσιότητα καὶ θεοφιλῆ πολιτείαν .
γενεαλογεῖται δὲ καὶ ὁ Κύριος ἡμῶν Ἰησοῦς ὁ Χριστὸς παρὰ τῶν ἁγίων εὐαγγελιστῶν ἐξ Ἀδὰμ , καὶ μέχρις αὐτοῦ τοῦ Ἰωσὴφ διὰ παντὸς , ὡς ἔπος εἰπεῖν , ἁγίου , τοῦ τῆς γενεαλογίας ἥκοντος λόγου 0 .
ἀλλὰ φέρε , λέγωμεν τὸν οἱονεὶ φυρμὸν καὶ τὴν εἰς ἄλληλα γενομένην ἀνάχυσιν τῶν γενεῶν , τοῦ τε ἁγίου φημὶ , καὶ τοῦ μὴ τοιοῦδε , τουτέστι , τοῦ βεβήλου καὶ μυσαρωτάτου .
ὅνπερ γὰρ τρόπον οἱ ἐξ Ἐνὼς γεγονότες τοῦ ἐπίκλην Θεοῦ , ταῖς τῶν ἀνθρώπων ἐπεμαίνοντο θυγατράσιν , οὗ γεγονότος ἑτερότροποί τε ἦσαν εὐθὺς , καὶ τοῖς ἐκείνων ἤθεσί τε καὶ νόμοις διαβιοῦν ᾑρημένοι , τὴν εἰς πᾶν ὁτιοῦν τῶν ἐκτόπων κατηῤῥώστουν ἀποφθοράν ·
οὕτως καὶ οἱ ἐξ αἵματος τοῦ Ἰσραὴλ , ἕως μὲν ἦσαν ἁγιοπρεποῦς πολιτείας ἐργάται , καὶ προγονικῆς εὐσεβείας ἄριστοι μιμηταὶ , πάντα μὲν ἀπεσπούδαζον φαυλότητος τρόπον , ἀπαραποίητά τε παντελῶς ὡς ἔν γε δή σφισιν αὐτοῖς , τῆς εὐκλεοῦς πολιτείας τετηρήκασι τὰ αὐχήματα 0 .
ἐπειδὴ δὲ τοῖς ὁμόροις ἔθνεσιν ἐνεπλέκοντο , καίτοι διαβεβληκότος τὸ χρῆμα τοῦ νόμου ἀναπιμπλάμενοι παραχρῆμα τῆς ἐνούσης αὐτοῖς βδελυρίας , εὐπάροιστοί τε καὶ ἐλαφροὶ λίαν , καὶ τί γὰρ οὐχὶ τῶν ἀνωτάτω κακῶν νοσοῦντες ἡλίσκοντο ;
καὶ τόγε παραδοξότερον 0 .
τὰ μὲν γὰρ ἔθνη τῇ κτίσει καίτοι λελατρευκότα παρὰ τὸν κτίστην , καὶ ποιητὴν , καὶ εἰς πολύθεον πλάνην ἀπονενευκότα τῇ πρὸς τοῦτο γνησιότητι , τὰς τῶν δαιμόνων ἀγέλας ἐτίμων .
ὁ δὲ ἄνωθέν τε καὶ ἐκ πατέρων ἅγιος Ἰσραὴλ , ἐν ὀλίγῳ παντελῶς ἐποιεῖτο λόγῳ τὴν ἀπόστασιν .
τοιγάρτοι Θεὸς διὰ φωνῆς ἁγίας φησὶ πρὸς αὐτούς ·
ἀπέλθετε εἰς νήσους Χετιεὶμ , καὶ ἴδετε , καὶ εἰς Κηδὰρ ἀποστείλατε , καὶ νοήσατε σφόδρα , καὶ ἴδετε εἰ γέγονε τοιαῦτα , εἰ ἀλλάξονται ἔθνη θεοὺς αὐτῶν , καὶ οὗτοι οὐκ εἰσὶ θεοί .
ὁ δὲ λαός μου ἠλλάξατο τὴν δόξαν αὐτῶν , ἐξ ἧς οὐκ ὠφεληθήσονται .
ἐξέστη ὁ οὐρανὸς ἐπὶ τούτῳ , καὶ ἔφριξεν ἡ γῆ ἐπὶ πλεῖον σφόδρα , λέγει Κύριος ·
ὅτι δύο καὶ πονηρὰ ἐποίησεν ὁ λαός μου 0 ·
ἐμὲ ἐγκατέλιπον πηγὴν ὕδατος ζῶντος , καὶ ὤρυξαν ἑαυτοῖς λάκκους συντετριμμένους , οἳ οὐ δυνήσονται ὕδωρ συνέχειν .
ὅτι κατὰ ἀριθμὸν πόλεών σου , ἦσαν θεοί σου , Ἰούδα , καὶ κατὰ ἀριθμὸν διόδων τῆς Ἱερουσαλὴμ , ἔθυον τῇ Βάαλ ·
ἵνα τί λαλεῖτε πρός με ;
πάντες ὑμεῖς ἠνομήσατε , καὶ πάντες ὑμεῖς ἠσεβήσατε εἰς ἐμὲ , λέγει Κύριος .
κατῴχοντο γὰρ εἰς τοῦτο σκαιότητος λογισμῶν , μᾶλλον δὲ καὶ ἐγχειρημάτων , ὡς γυναίοις μὲν ἐπιμίσγεσθαι πλανωμένοις ἔτι .
ἐπειδὴ δὲ ἔτικτον , καίτοι δέον εὐθὺς τῆς Ἰου δαίων λατρείας ἐναποσημαίνεσθαι τοῖς βρέφεσι τὰ γνωρίσματα , τὴν ἐν ὀγδόῃ περιτομὴν , καὶ τὰς ἐπὶ τούτων θυσίας , ἀνάθημα τοῖς ἀκαθάρτοις δαίμοσι τὰ ἐκ τῶν ἡγιασμένων ἀπεφέροντο λαῶν .
καὶ τοῦτο , οἶμαι , ἐστὶ τὸ διὰ φωνῆς προφήτου περὶ αὐτῶν εἰρημένον ·
ὅτι τέκνα ἀλλότρια ἐγεννήθησαν αὐτοῖς 0 .
συναφείᾳ τοιγαροῦν τῇ πρὸς τὸ χεῖρον κατεφθαρμένου λοιπὸν τοῦ ἁγίου γένους , καὶ ὅσον ἧκεν εἰς ποιότητα καὶ διαφορὰν γνώμης τε καὶ τρόπου , καὶ μὴν καὶ ἐθῶν συνενηνεγμένων εἰς ἓν τοῦ τε Ἰσραὴλ , καὶ τῶν ἐθνῶν ὄλεθρον ἁπάντων τῶν ὅντων ἐπὶ τῆς γῆς ὁ τῶν ὅλων Δημιουργὸς εἰκότως κατεψηφίζετο .
ἡμερότητι δὲ τῇ ἐμφύτῳ νικώμενος , οὐκ ἰσοπαλῆ ταῖς ἁμαρτίαις αὐτῶν ἐποιεῖτο τὴν ὀργήν .
ἵνα δὲ μὴ εἰς ἅπαν καταφθείρηται τὸ ἐπὶ γῆς γένος , τὴν ὡς ἐν πίστει δικαίωσιν , καὶ τὴν δι ὕδατος ἔφεσιν προανέδειξε διὰ Νῶε 0 .
ταύτῃτοι γέγονεν ἄνθρωπος , καὶ τοῖς ἀνθρώποις συνανεστράφη ὁ Μονογενὴς , κατὰ τὸ γεγραμμένον ·
ὁ ἀληθέστερος Νῶε 0 ·
καὶ δὴ καὶ ὡς ἐν τύπῳ τῆς ἐν ἀρχαῖς ἐκείνης καὶ διαβοήτου κιβωτοῦ , μονονουχὶ καὶ ἐπήξατο τὴν Ἐκκλησίαν 0 ·
εἰς ἣν οἱ εἰσπεπηδηκότες , τὸν ἐπηρτημένον τῷ κόσμῳ διαδιδράσκουσιν ὄλεθρον .
Οὕτω καὶ ὁ θεσπέσιος Παῦλος τὸ ἐπὶ τῇ κιβωτῷ μυστήριον διερμηνεύει λέγων ·
πίστει χρηματισθεὶς Νῶε , κατεσκεύασε κιβωτὸν εἰς σωτηρίαν τοῦ οἴκου αὐτοῦ .
Εἰς ἣν , ὥσπερ καὶ Πέτρος φησὶν , ὀλίγαι , τουτ έστιν , ὀκτὼ ψυχαὶ , διεσώθησαν δι ὕδατος .